**Anketa o ovisnosti**

**Provedena 2017./18.školske godine.**





Droga je bezopasna za zdravlje čovjeka, osim nekih, odgovorilo je 15/22% učenika. Da je opasna i štetna bez obzira koja je droga odgovorilo je 53/78% učenika. Može se zaključiti da se treba poraditi na boljoj i kvalitetnijoj informiranosti učenika.



Ovisnost o drogama je: Povremena “radost”koju nije opasno isprobati za dobro raspoloženje, odgovorilo je 16/24% učenika. Da je ovisnost o drogama bolest koja izaziva teška fizička i psihička oštećenja odgovorilo je 47/69% učenika. Iz odgovora se zaključuje da djeca tog uzrasta rado eksperimentiraju, istražuju nove i opasne tvari zbog užitka ne razmišljajući o posljedicama koje mogu biti kobne. Zbog toga im se mora dati prava informacija o opasnosti ovisnosti.



Do sada sam probao ništa, niti namjeravam, odgovorilo je 13/19% učenika, što je mali broj onih koji su svjesni opasnosti konzumiranja sredstava ovisnosti. Alkohol je prvi na ljestvici sredstava ovisnosti, konzumira ga 53/78% učenika, slijede cigarete 30/44% učenika i marihuana 14/21% učenika. Možda ovakvoj situaciji pridonosi i čenjenica da su alkohol i cigarete legalna sredstva ovisnosti te su lako dostupna za nabavu . Ecstasy je probalo 5/7% učenika a kokain 2/3% učenika, što je također zabrinjavajuće obzirom da se radi o petnaestogodišnjacima i o lakoj dostupnosti sredstava ovisnosti.



Ovisnost je bolest koja se razvija sporo, odgovorilo je 9/13% učenika, a brzo i podmuklo s razornim posljedicama, odgovorilo je 47/69% učenika. Ovo nas obvezuje da djecu pravodobno informiramo o katastrofalnim posljedicama konzumiranja bilo kojih sredstava ovisnosti.



Kada bih primjetio problem ovisnosti u svojoj okolini rekao bih razredniku, odgovorilo je 5/7% učenika, što je mali broj, jer bi učenici trebali imati više povjerenja u razrednike i njihovu potporu. Rekao bih njegovim roditeljima, odgovorilo je 3/4% učenika, može se reći da o problemu treba što više pričati i raspravljati sa odraslima a ne da djeca to rješavaju sama. Nikom ne bih rekao, što me briga, odgovorilo je 50/74% učenika, to je znak da djeca ne vole pričati o problemu, štite se međusobno u takvima situacija misleći da će problem proći ili se sam riješiti.



Ovisnost može izliječiti: prijatelji međusobno, odgovorilo je 7/10% učenika, ovisnik sam sebe, odgovorilo je 18/26% učenika i stručna osoba u bolnici ili terapijska zajednica, odgovorilo je 43/64% učenika. Iz ovog odgvora se vidi nedovoljna informiranost djece o problemu ovisnosti kad smatraju da sam ovisnik ili prijatelj mogu pomoći pri liječenju ovisnosti.

**Zaključak:** Na suzbijanju konzumiranja bilo kojeg sredstva ovisnosti trebaju raditi roditelji, vrtići, škole i cjelokupno društveno okruženje.